קפטן אוניית דגל

קפטן אוניית דגל (באנגלית: flag captain) היה תוארו בצי המלכותי הבריטי של קפטן שהופקד על ההשטה והתפעול היומיומי של אוניית דגל בפיקוד סגן־אדמירל, תת־אדמירל או אדמירל (full admiral).

באוניית הדגל יכול היה לשרת גם קפטן של הצי (captain of the fleet), שמילא את תפקיד ראש המטה של האדמירל. תוארו באונייה של קפטן אוניית הדגל היה "קפטן שני" (second captain). ושל קפטן של הצי – "קפטן ראשון" (first captain).

את תפקיד קפטן אוניית הדגל מילא על פי רוב פוסט־קפטן צעיר, שהאדמירל פיקח עליו מקרוב, בעוד שאת תפקיד קפטן של הצי מילא פוסט־קפטן ותיק. המונח "קפטן אוניית דגל", כמו גם "קפטן של הצי", היה שם תפקיד ולא שם דרגה.

הערות שוליים

הצי המלכותי הבריטי